— Калі я быў маладзейшы, выступаў у розных калектывах нашага адзінага агменя культуры. Цяпер хаджу ў яго як глядач на ўсе мерапрыемствы. На дыскатэку — растрэсці мазгі і цела, бо стамляешся на працы: не такая яна і простая, як з боку здаецца староннім. Абавязкова гляджу абрад “Цягнуць Каляду на дуба”, які работнікі Дома праводзяць у студзені на ўскраіне вёскі — у нас там расце шыкоўнае дрэва, што ўражвае сваёй веліччу. Між іншым, абрад гэты ўнесены ў Дзяржаўны спіс гісторыка-культурных каштоўнасцяў.